Document ID: 32006D0602

ODLOČBA KOMISIJE
z dne 6. septembra 2006
o finančnem prispevku Skupnosti za izkoreninjenje atipične kokošje kuge v Združenem kraljestvu leta 2005
(notificirano pod dokumentarno številko C(2006) 3918)
(Besedilo v angleškem jeziku je edino verodostojno)
(2006/602/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1), in zlasti členov 3 in 4 Odločbe,
ob upoštevanju naslednjega:
(1)
Da se prispeva k izkoreninjenju atipične kokošje kuge v najkrajšem možnem času, lahko Skupnost finančno prispeva k upravičenim odhodkom države članice pod pogoji, določenimi v členu 4(2) Odločbe 90/424/EGS.
(2)
Finančni prispevek Skupnosti v okviru nujnih ukrepov za boj proti atipični kokošji kugi urejajo pravila, določena v Uredbi Komisije (ES) št. 349/2005 z dne 28. februarja 2005 (2) o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS.
(3)
Izbruhi atipične kokošje kuge so se v Združenem kraljestvu pojavili leta 2005. Pojav te bolezni predstavlja resno nevarnost za populacijo perutnine v Skupnosti.
(4)
15. decembra 2005 je Združeno kraljestvo predstavilo zadnjo grobo oceno nastalih stroškov za izkoreninjenje te bolezni.
(5)
Britanski organi so v celoti izpolnili svoje tehnične in upravne obveznosti, določene v členu 3 Odločbe 90/424/EGS in členu 6 Uredbe (ES) št. 349/2005.
(6)
Plačilo finančnega prispevka Skupnosti se izvede pod pogojem, da se načrtovani ukrepi dejansko že izvajajo in da pristojni organi zagotovijo vse potrebne informacije v določenih rokih.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Dodelitev finančnega prispevka Skupnosti za Združeno kraljestvo
1. Združeno kraljestvo lahko pridobi finančni prispevek Skupnosti za odhodke, nastale v okviru nujnih ukrepov za boj proti atipični kokošji kugi leta 2005.
2. Finančni prispevek Skupnosti predstavlja 50 % odhodkov, upravičenih do financiranja Skupnosti. Izplača se pod pogoji, določenimi v Uredbi (ES) št. 349/2005.
Člen 2
Naslovnik
Ta odločba je naslovljena na Združeno kraljestvo.
V Bruslju, 6. septembra 2006

Labels: 17
19
6
18
15